CELEX: 62018TN0514
Language: hr
Date: 2018-08-29 00:00:00
Title: Predmet T-514/18: Tužba podnesena 29. kolovoza 2018. – Del Valle Ruiz and Others protiv SRB-a

26.11.2018   
            
            
               HR
            
            
               Službeni list Europske unije
            
            
               C 427/79
            
         
      Tužba podnesena 29. kolovoza 2018. – Del Valle Ruiz and Others protiv SRB-a
      (Predmet T-514/18)
      (2018/C 427/106)
      Jezik postupka: engleski
      
         Stranke
      
      
         Tužitelji: Antonio Del Valle Ruiz (Ciudad de México, Meksiko) i 36 drugih (zastupnici: P. Saini, QC, J. Pobjoy, barrister i R. Boynton, solicitor)
      
         Tuženik: Jedinstveni sanacijski odbor (SRB)
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  poništi konačnu odluku SRB-ovog žalbenog odbora u predmetu 48/2017 od 19. lipnja 2018., u dijelu u kojem je žalbeni odbor smatrao da se Jedinstveni sanacijski odbor (SRB) može pozivati na (i) članak 4. stavak 1. točka (a) četvrta alineja; (ii) članak 4. stavak 2. prva alineja; (iii) članak 4. stavak 2. treća alineja; i/ili (iv) članak 4. stavak 3. Uredbe br. 1049/2001 (1) (i/ili istovjetne odredbe SRB-ove odluke SRB/ES/2017/01 od 9. veljače 2017. o javnom pristupu SRB-ovim dokumentima), kako bi opravdao neobjavljivanje dokumenata koje su zatražili tužitelji u ponovnom zahtjevu od 23. kolovoza 2017. koji se tiču usvajanja sanacijskog programa za Banco Popular Español;
               
            
                  —
               
               
                  naloži tuženiku snošenje troškova
               
            
         Tužbeni razlozi i glavni argumenti
      
      U prilog osnovanosti tužbe tužitelji ističu šest tužbenih razloga.
      
                  1.
               
               
                  Prvi tužbeni razlog temelji na tvrdnji da je SRB-ov žalbeni odbor povrijedio četvrtu alineju članka 4. stavka 1. točke (a) Uredbe br. 1049/2001.
               
            
                  2.
               
               
                  Drugi tužbeni razlog temelji se na tvrdnji da je žalbeni odbor povrijedio prvu alineju članka 4. stavka 2. Uredbe br. 1049/2001.
               
            
                  3.
               
               
                  Treći tužbeni razlog temelji se na tvrdnji daje žalbeni odbor povrijedio članak 4. stavak 3. Uredbe br. 1049/2001.
               
            
                  4.
               
               
                  Četvrti tužbeni razlog temelji se na tvrdnji da je žalbeni odbor povrijedio treću alineju članka 4. stavka 2. Uredbe br. 1049/2001.
               
            
                  5.
               
               
                  Peti tužbeni razlog temelji se na tvrdnji da je žalbeni odbor povrijedio članak 4. stavak 6. Uredbe br. 1049/2001.
               
            
                  6.
               
               
                  Šesti tužbeni razlog temelji se na tvrdnji da je žalbeni odbor povrijedio članak 11. Uredbe br. 1049/2001.
               
            
         (1)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL., 2001 L 145, str. 43.) (posebno izdanje na hrvatskom jeziku: poglavlje 1., svezak 16., str. 70)